गेरी वेबर ओपन : फाइनल में पहुंची बोपन्ना-कुरैशी की जोड़ी  
भारतीय टेनिस खिलाड़ी रोहन बोपन्ना और उनके पाकिस्तानी जोड़ीदार एसाम उल हक कुरैशी की जोड़ी गेरी वेबर ओपन के फाइनल में पहुंच गई है।
भारतीय टेनिस खिलाड़ी रोहन बोपन्ना और उनके पाकिस्तानी जोड़ीदार एसाम उल हक कुरैशी की जोड़ी गेरी वेबर ओपन के फाइनल में पहुंच गई है। 'इंडो-पाक एक्सप्रेस' के नाम से विख्यात बोपन्ना और कुरैशी ने पुरुषों की युगल स्पर्धा के सेमीफाइनल मुकाबले में जर्मनी के क्रिस्टोफर कस और उनके हमवतन खिलाड़ी फिलिप कोश्रेयबर की जोड़ी को 5-7, 6-3, 11-9 से पराजित किया।  टूर्नामेंट की शीर्ष वरीयता प्राप्त बोपन्ना और कुरैशी ने पहला सेट गंवाने के बाद दूसरे सेट में जबर्दस्त वापसी की और इस सेट को 6-3 से अपने नाम किया जबकि तीसरा और निर्णायक सेट उन्होंने 11-9 से जीता।